આ ડ્રોનને ઇઝરાયલની એરોસ્પેસ ઇન્ડસ્ટ્રીએ તૈયાર કર્યું હતું. આ ડ્રોનની મદદથી જમીન પર સરળતાથી ટાર્ગેટ લોકેટ કરીને હથિયારોથી હુમલો કરી શકાય છે. જો તેને દિલ્હીથી લોન્ચ કરવામાં આવે તો ખાલી 30 મિનિટની અંદર જ બોર્ડર પર બેઠેલા દુશ્મનો અંગે જાણકારી મેળવી શકાય છે. તેના સેન્સર એટલા સારા છે કે 30,000 ફીટની ઊંચાઇથી દુશ્મનો અંગે જાણકારી મેળવી શકાય છે. ઇઝરાયલે ફેબ્રુઆરી 2015માં બેંગલુરુના એરશોમાં હેરોન ટીપી ડ્રોનને પ્રદર્શિત કર્યું હતું. તે પછી રક્ષામંત્રાલયે ઇઝરાયેલથી 400 મિલિયન ડોલરમાં 10 મિસાઇલ્સ વાળા આવા હેરોન ડ્રોન ખરીદવાની મંજૂરી આપી હતી. ગત વર્ષે ભારત એમટીસીઆરનું સદસ્ય પણ બની ગયું છે તો હવે તે આ ડ્રોન સરળતાથી ખરીદી શકશે.